**ОПШТИНА БЕРАНЕ**

**П Р Е Д Л О Г**

**ОДЛУКЕ О ДАВАЊУ САГЛАСНОСТИ НА КРЕДИТНО ЗАДУЖЕЊЕ**

**ДОО „БЕНЕРГО“ БЕРАНЕ**

**Беране, јула 2016. године**

На основу члана 65 Закона о финансирању локалне самоуправе (,,Сл. лист РЦГ”, бр. 42/03 и ,,Сл. лист ЦГ”, бр. 5/08, 51/08, 74/10, 1/15, 78/15 и 3/16) и члана 33 и 37 Статута општине Беране (,,Сл.лист РЦГ“ 21/04 и 34/06 и „Сл.лист ЦГ“ – Општински прописи’’ бр. 6/11), Скупштина општине Беране на сједници одржаној\_\_\_\_\_\_\_\_\_\_\_ 2016. године, донијела је

**О Д Л У К У**

**о давању сагласности на кредитно задужење ДОО „Бенерго“ Беране**

**Члан 1.**

Даје се сагласност на Одлуку извршног директора Друштва са ограниченом одговорношћу ,,Бенерго“ Беране број 42/16 од 05.07.2016.године да се кредитно задужи код најповољније финансијске институције, односно пословне банке, ради изградње мини хидроелектране Миоље Поље, на градском водоводу, мини хидроелектране Дапсиће, на дапсићком водоводу и мини хидроелектране Калудра на калударско-ржаничком водоводу у износу од 3.000.000,00 (словима: три милиона) еура.

**Члан2.**

Задужује се Извршни директор ДОО „Бенерго“ Беране да након реализације ове Одлуке достави Извјештај СО-е Беране.

**Члан 3.**

Ова Одлука ступа на снагу осмог дана од дана објављивања у “Сл. листу ЦГ–Општински прописи”.

**Скупштина општине Беране**

Број:\_\_\_\_\_\_\_\_

Беране, 19.07.2016.године

**Предсједник Скупштине,**

 **Горан Киковић,с.р.**

**О б р а з л о ж е њ е**

Правни основ за доношење ове Одлуке садржан је у члану 65 Закона о финансирању локалне самоуправе којим је прописано да се јавнапредузећа, установе и друга правна лица чији је оснивач општина могу задуживати само уз сагласност оснивача и да сагласност даје скупштина општине, као и у члановима 33 и члана 37 Статута општине Беране који прописују да Скупштина Општине доноси прописе и друге опште акте.

Одлуком Скупштине општине Беране на сједници одржаној 25.06.2015.године основано је Друштво са ограниченомо дговорношћу „Бенерго“ Беране, чија је примарна дјелатност производња електричне енергије.

Извршни директор Д.О.О.“Бенерго“ Беране донио је Одлуку о кредитном задуживању број 42/16 од 05.07.2016.године.

Ради обезбеђивања потребних средстава за почетак радова на мини хидроелектранама у Беранама, и то: мини хидроелектране Миоље Поље, на градском водоводу, мини хидроелектране Дапсиће, на дапсићком водоводу, неопходно је обезбиједити додатна финансијска средства – капитал, односно дугорочно кредитно задужење код најповољније финансијске институције. Студијама изводљивости које је одрадила ДОО „Потенцијал“ из Колашина, средства која треба обезбиједити за предвиђенерадовеза двије мини хидроелектране(Миоље Поље и Дапсиће) износе цца 1.600.000,00 (словима: милион шест стотина хиљада) еура. За мини хидроелектрану Калудра по почетним процјенама потребно је обезбиједити преостали износ до нивоа кредитног задужења.

ДОО „Бенерго“ нема средстава предвиђених за ову сврху, те је из тог разлога и предвиђено задуживање код финансијских институција, односно пословних банака.

Како се ради о предузећу основаном за потребе коришћења хидропотенцијала као обновљивих извора у сврху производње електричне енергије, као енергента од виталног значаја за све становнике општине, предлажемо одборницима да усвоје предлог Одлуке као у тексту предлога.